CELEX: 51996PC0279(02)
Language: da
Date: 1996-06-19
Title: Forslag til RÅDETS DIREKTIV om ændring af direktiv 93/53/EØF om minimumsfælleskabsforanstaltninger til bekæmpelse af visse fiskesygdomme

Avis juridique important

|

51996PC0279(02)

Forslag til RÅDETS DIREKTIV om ændring af direktiv 93/53/EØF om minimumsfælleskabsforanstaltninger til bekæmpelse af visse fiskesygdomme  /* KOM/96/0279 ENDEL - CNS 96/0158 */  

EF-Tidende nr. C 242 af 21/08/1996 s. 0013

Forslag til Rådets direktiv om ændring af direktiv 93/53/EØF om minimumsfællesskabsforanstaltninger til bekæmpelse af visse fiskesygdomme (96/C 242/09) (Tekst af betydning for EØS) KOM(96) 279 endelig udg. - 96/0158(CNS) (Forelagt af Kommissionen, den 20. juni 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), fastsætter dyresundhedsbetingelserne for afsætning af akvakulturfisk, der er modtagelige for de sygdomme, der er opført på listen i direktivets bilag A; denne liste omfatter virussygdomme som IHN og VHS såvel som gyrodactylose, der forårsages af parasitten Gyrodactylus salaris;Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme (3), senest ændret ved akten vedrørende Østrigs, Finlands og Sveriges tiltrædelse, fastsætter foranstaltninger til bekæmpelse af infektiøs lakseanæmi (ISA), infektiøs hæmatopoietisk nekrose (IHN) og egtvedsyge (VHS);foranstaltningerne i direktiv 93/53/EØF tager sigte på bekæmpelse af virussygdomme; foranstaltningerne kan derfor ikke anvendes på gyrodactylose -UDSTEDT FØLGENDE DIREKTIV:Artikel 1 I direktiv 93/53/EØF foretages følgende ændringer:1) Artikel 1 affattes således:»Artikel 1I dette direktiv fastsættes EF-minimumsforanstaltninger til bekæmpelse af de fiskesygdomme, der omhandles i artikel 2, nr. 1 og 2.«2) Artikel 2, nr. 1, affattes således:»1. Liste I-sygdomme: infektiøs lakseanæmi som omhandlet i liste I i bilag A til direktiv 91/67/EØF.«3) Artikel 2, nr. 2, affattes således:»2. Liste II-sygdomme: infektiøs hæmatopoietisk nekrose og egtvedsyge som omhandlet i liste II i bilag A til direktiv 91/67/EØF.«Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. juli 1997. De underretter straks Kommissionen herom.Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.Artikel 3 Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 4 Dette direktiv er rettet til medlemsstaterne.(1) EFT nr. L 46 af 19. 2. 1991, s. 1.(2) EFT nr. L 243 af 11. 10. 1995, s. 1.(3) EFT nr. L 175 af 19. 7. 1993, s. 23.